Diari Oficial de la Generalitat Valenciana


Sumari del DOGV 4283, del 02-07-2002 (2002/7045)

Informació pública del programa de gestió directa de l'àrea urbana 12 Gallipont i expedient d'imposició de quotes d'urbanització.
---------------------------------------------------------------------------------------------------------------------------------

### Dades del document

Número de DOGV
:   4283

Data del DOGV
:   02-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7045


Organisme emissor
:   Ajuntament de la Pobla de Vallbona

Tipus de document
:   Anunci

Informació pública del programa de gestió directa de l'àrea urbana 12 Gallipont i expedient d'imposició de quotes d'urbanització. [2002/M7045]
  
La Comissió de Govern, mitjançant acord adoptat en sessió celebrada el dia 14 de març de 2002, rectificat per un altre acord del dit òrgan, de data 9 de maig de 2002, va adoptar el següent acord en relació amb l'expedient tramitat sobre aprovació del programa de gestió directa de l'àrea urbana 12 Gallipont, el qual té la part dispositiva del següent tenor:
  
Primer
  
Sotmetre a informació pública el programa d'actuació integrada de l'àrea urbana 12 Gallipont, la delimitació de la qual es conté en el propi Pla General de la Pobla de Vallbona, comprensiu de la següent documentació:
  
- Projecte d'urbanització, amb el següent objecte:
  
- Xarxa viària: terrenys ferms i paviments
  
- Tanques.
  
- Xarxa de sanejament i pluvials.
  
- Xarxa de proveïment d'aigua potable i xarxa de reg.
  
- Xarxa de telefonia.
  
- Jardineria i mobiliari urbà.
  
- Projecte d'execució xarxa baixa tensió.
  
- Projecte d'enllumenat públic.
  
La informació pública s'anunciarà mitjançant edicte publicat en un diari d'informació general editat a la Comunitat Valenciana i ?posteriorment o simultàniament - en el Diari Oficial de la Generalitat Valenciana, i s'avisa de la possibilitat de formular al·legacions. Abans de la publicació de l'edicte, remetre avís del seu contingut al domicili fiscal dels qui consten en el cadastre com a titulars de drets afectats per l'actuació proposada.
  
Segon
  
Aprovar inicialment la imposició de quotes d'urbanització dels propietaris afectats, per import de huit-cents vint-i-dos mil nou-cents un euros i seixanta-cinc cèntims (822.901,65 EUR) i, en conseqüència, imposar i ordenar les liquidacions practicades per a la determinació dels seus elements necessaris, amb el següent resum; el seu detall es conté en l'expedient d'imposició i ordenació de quotes:
  
 2.1.1. Cost previst:
  
El cost previst d'execució de les indicades obres, inclosos honoraris tècnics facultatius i l'impost sobre el valor afegit, s'establix en la quantitat de huit-cents vint-i-dos mil nou-cents un euros i seixanta-cinc cèntims (822.901,65 EUR).
  
2.1.2. Cost repercutit:
  
El cost a repercutir entre els propietaris afectats, d'acord amb el detall que figura en l'expedient imposició i ordenació de quotes urbanístiques, és del 100% del cost previst a què es referix l'apartat anterior.
  
Esta quantitat té el caràcter de mera previsió, de tal manera que si finalitzades les obres, el cost real fóra major o menor que el previst, es prendrà aquell a efectes de recalcular les quotes, i s'indicaran els obligats al pagament i es giraran les liquidacions que pertoquen.
  
2.1.3. Mòdul de repartiment:
  
S'establix com a mòdul de repartiment conjunt els paràmetres de superfície de parcel·la i el de longitud de façana.
  
Tercer
  
Aprovar inicialment la relació individual de propietaris afectats amb expressió de nom o raó social, domicili, superfície de parcel·la, mòdul de repartiment i liquidacions provisionals resultants, que figura com a annex a este acord.
  
Quart
  
Procedir a les publicacions i avisos necessaris en execució del present acord:
  
Cosa que es fa pública en compliment del que disposen els articles 46 i 72 de la Llei 6/1994, de 15 de novembre, Reguladora de l'Activitat Urbanística, als efectes que els interessats puguen presentar les al·legacions que estimen convenients, per termini de 20 dies a comptar des de la publicació d'este edicte en el Diari Oficial de la Generalitat Valenciana.